फर्जी प्लाॅट मालिक बना बैंक से लिया लोन, चार नामजद
प्लॉटका बयाना करने के बाद नकली मालिक खड़ा कर बैंक से लोन लेने वाले आरोपियों पर थाना डिवीजन नंबर पांच पुलिस ने मामला दर्ज किया है। यह मामला फिरोजगांधी मार्केट स्थित आईडीबीआई बैंक के मैनेजर अनुज भारद्वाज की शिकायत पर दर्ज किया गया है। आरोपियों की पहचान ब्राउन रोड के रहने वाले सतपाल सिंह, हरजिंदर कौर, बसंत एवेन्यू के रहने वाले तनुज शर्मा और हरप्रीत सिंह के रूप में हुई है। पुलिस को दी शिकायत में अनुज ने बताया कि आरोपियों ने गांव फुल्लांवाल में हरप्रीत सिंह से 295 गज के प्लॉट का बयाना किया था। उसके बाद आरोपियों ने असली मालिक को बताए बिना नकली हरप्रीत सिंह खड़ा कर बैंक से लोन ले लिया। आरोपियों ने असली हरप्रीत सिंह से प्लॉट भी नहीं खरीदा और लोन की किश्तें भी नहीं भरीं। जांच में आरोप सही पाए जाने पर पुलिस मामला दर्ज कर आरोपियों की तलाश में जुट गई है।
hin_Deva hin_Deva